# Friedrich II an Impalaeriezh Santel

Friedrich II an Impalaeriezh Santel e ditl, Friedrich von Hohenstaufen e anv, bet ganet e Jesi e-tal Ancona (Italia) d'ar 26 a viz Kerzu 1194 ha marvet d'an 13 a viz Kerzu 1250 e Castel Fiorentino, e-tal Lucera ha San Severo, a oa roue Sikilia, roue ar Romaned, Impalaer Santel ha roue Jeruzalem adalek 1220.

## Buhez

Herri VI an Impalaeriezh Santel (1165-1197), impalaer santel ha roue Sikilia, e oa e dad ; Constanza Iañ Sikilia (1154-1198), merc'h da Ruggero II, roue Sikilia, e oa e vamm.
Bec'h en doe Friedrich hep distag gant ar bibien ha div wech e voe ezkumunuget. An Antekrist a veze graet anezhañ gant ar pab Gregor IX. Darempredoù mat en deveze gant ar Vuzulmaned, ha kas a reas da benn ar c'hwec'hvet kroaziadeg (1228-1229) hep brezeliñ, hag an eil den e voe oc'h adkemer lec'hioù santel ar Gristeniezh goude Godefroy de Bouillon e 1099.
Desket-bras e oa, c'hwec'h yezh a gomze : latin ha henc'hresianeg, sikilianeg, arabeg, normaneg hag alamaneg.
Skiantourien a bep bro a veze degemeret en e lez ; troet e oa gant ar jedoniezh hag an arzoù. Lakaat sevel kestell a rae diwar e raktresoù.

## Dimezioù ha bugale

Peder gwech e timezas ha meur a serc'h en doe.
* Constanza de Aragón y Castilla (war-dro 1179-1222), eured aozet gant ar pab Inosant III. Costanza a oa nevez intañvezet, ha tost da zek vloaz koshoc'h eget Friedrich e oa, pa ne oa-eñ nemet pemzek vloaz, pa voent dimezet e Messina d'ar 15 a viz Eost 1209.
* Jolanda di Brienne (1212-1228), dimezet e Brindisi d'an 9 a viz Du 1225, oadet a 13 vloaz. Marvet e gwilioud.
* Isabella Bro-Saoz, dimezet e Worms e miz Gouere 1235
* Bianca Lancia pe Lanza (1213 - 1246), a voe e wir garantez moarvat ; serc'h adalek 1225, ha marteze dimezet e 1246
| Priedoù pe serc'hed | Bugale |
| Constanza de Aragón y Castilla | Heinrich VII Germania (1211-1242) |
| Jolanda di Brienne | Margherita, marv-c'hanet e 1227 Konrad IV (1228-1254) |
| Isabella Bro-Saoz (1214-1241) | Margherita di Sicilia (1237-1270) Enrico Carlo Ottone d'Hohenstaufen (1238-1253) Jordanus, ur mab marv-c'hanet e 1236 Agnes, ur verc'h varv-c'hanet e 1237 Ur mab marvet e 1239 pe 1240 Ur verc'h varv-c'hanet e 1241 |
| Bianca Lancia | Costanza (Anna) (1230-1307) Manfredi (1232-1266) Violante (1233-1264) |
| Serc'hed | Bugale |
| Adelaide di Urslingen (war-dro 1195 - war-dro 1234) | Enzo (war-dro 1224-1272) Caterina (deiziadoù dianav) |
| Maria Antiochia | Federico di Antiochia (1222/1224-1256) |
| Dianav | Biancofiore di Svevia (1226-1279) |
| Richina di Wolfs'oden | Margherita di Svevia (1227-1298) |
| Dianav | Selvaggia di Staufen (1221/1223-1244) |
| Manna de Castanea | Riccardo di Teate (1224/1225-1249) |
| Dianav | Federico di Pettorano (1213 – goude 1240) |
| Dianav | Artensio di Pettorana (1240-1243) |
| Dianav | Gherardo (deiziadoù dianav) |

## Levrlennadur

* (en) Everett Green, Mary Anne (1850) : Lives of the Princesses of England, from the Norman Conquest, Vol. 2, London, pp. 1–47.
* (en) Norgate, Kate (1892) : Isabella (1214-1241) en Dictionary of National Biography Vol. 29. Smith, Elder & Co. pp. 62–63.
* (en) Weir, Alison : Britain's Royal Family: The Complete Genealogy, Random House, 2011 (ISBN 978-1446449110).

## Gwelit ivez

* De arte venandi cum avibus

## Notennoù

* ↑ Diasur e vezer diwar-benn diskennidi Isabella Bro-Saoz : lod a gont 3 bugel (Norgate, 1892), lod a gont 4 (Everett Green, 1820), lod all a gont 4 ivez met disheñvel (Weir, 2011).
* 1 2 Everett Green, 1820 ha Weir, 2011.
* ↑ Weir, 2011.
* ↑ Norgate, 1892.
* 1 2 3 Legitimatio per matrimonium subsequens, "reizhwiriet dre zimez diac'houde".